Royal Albert Hall

Royal Albert Hall er et konserthus i South Kensington i bydelen Kensington and Chelsea i London. Konserthuset er oppkalt etter prins Albert, dronning Victorias ektefelle, og ble innviet den 29. mars 1871. Albert Hall ligger i «museumskvarterene» omkring Kensington Gardens der man også finner Victoria and Albert Museum, Natural History Museum og Science Museum.

På 1890-tallet startet dirigenten Henry Woods populære Promskonserter i Albert Hall. Disse avholdes fortsatt om sommeren, med den pompøse avslutningskonserten Last Night of the Proms i september som har et fargerikt folkeliv med flagg og bannere som kan minne mer om et idrettsarrangement enn en konsert.

Albert Hall blir ofte brukt ved store musikkarrangementer, og ikke bare til klassisk musikk, men også store pop- og rockekonserter har blitt holdt her oppigjennom årene. Publikumskapasiteten i den ovale arenaen er på inntil 9 000 tilskuere, men dagens sikkerhetsbestemmelser tillater ikke at det slippes inn mer enn 7 000 tilskuere.

Eksterne lenker 
 

Konsertlokaler i England
Byggverk i London
Vernede byggverk i London
Kensington and Chelsea
Konserthus
Eurovision Song Contest-arenaer